stanford-oval/wikipedia huggingface dataset:
จี-ช็อค
แหล่งข้อมูลอื่น

Official Casio G-Shock website
Official European Casio G-Shock website
Official US Casio G-Shock website
Official UK Casio G-Shock website
Manuals เก็บถาวร 2014-09-04 ที่ เวย์แบ็กแมชชีน for Casio watches; requires Adobe Reader
G-Shock Resources เก็บถาวร 2012-01-07 ที่ เวย์แบ็กแมชชีน
G-Shock Section of the Watch Archive Project
G-Shock G2900, one of the basic models
G-Shock MR-G MRG-7100BJ-1AJF
ประเทศไทยใน พ.ศ. 2450

เหตุการณ์ที่เกิดขึ้นใน พ.ศ. 2450 (ค.ศ. 1907) ในประเทศไทย เป็นปีที่ 126 แห่งกรุงรัตนโกสินทร์ และเป็นปีที่ 40 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 125 (1 มกราคม - 31 มีนาคม) และ 126 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
ผู้สำเร็จราชการแทนพระองค์: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (27 มีนาคม – 17 พฤศจิกายน)
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร
เจ้าผู้ครองประเทศราช
นครเชียงใหม่: เจ้าอินทวโรรสสุริยวงษ์
นครลำปาง: เจ้าบุญวาทย์วงษ์มานิต
นครลำพูน: เจ้าอินทยงยศโชติ
นครน่าน: พระเจ้าสุริยพงษ์ผริตเดช
เหตุการณ์

13 พฤศจิกายน - รัชกาลที่ 5 เสด็จประพาสจังหวัดตราด ในโอกาสที่ได้กลับคืนสู่พระราชอาณาเขตอีกครั้ง
4 กุมภาพันธ์ - ตั้งมณฑลเพชรบูรณ์
6 กุมภาพันธ์ - วันสถาปนากรมทหารม้าที่ 1 รักษาพระองค์
ผู้เกิด > มกราคม

2 มกราคม – ทวี แรงขำ อดีตรองประธานสภานิติบัญญัติแห่งชาติ (อนิจกรรม พ.ศ. 2528)
3 มกราคม – สุมิตรา สุจริตกุล นักเปียโน (เสียชีวิต พ.ศ. 2529)
15 มกราคม – พระครูนิมิตรพุทธิสาร (โอน ฐิตปัญโญ) เจ้าคณะอำเภอไพศาลี (มรณภาพ พ.ศ. 2532)
27 มกราคม – เทพ โชตินุชิต รัฐมนตรีช่วยว่าการกระทรวงพาณิชย์คนที่ 7 (อนิจกรรม พ.ศ. 2517)
31 มกราคม – พระสุทธิธรรมรังสี (ลี ธมฺมธโร) เจ้าอาวาสวัดอโศการาม (มรณภาพ พ.ศ. 2504)
ผู้เกิด > กุมภาพันธ์

16 กุมภาพันธ์ – อภัย จันทวิมล รัฐมนตรีว่าการกระทรวงศึกษาธิการคนที่ 18 (อนิจกรรม พ.ศ. 2536)
20 กุมภาพันธ์ – สมเด็จพระวันรัต (จับ ฐิตธมฺโม) เจ้าคณะภาค 16-17-18 (ธรรมยุต) (มรณภาพ พ.ศ. 2539)
25 กุมภาพันธ์ – หม่อมเจ้าจิตร์ปรีดี ประวิตร พระอนุวงศ์ (สิ้นชีพิตักษัย พ.ศ. 2497)
ผู้เกิด > มีนาคม

16 มีนาคม – พระเจ้าวรวงศ์เธอ พระองค์เจ้าสุทธวงษวิจิตร พระบรมวงศ์ (สิ้นพระชนม์ พ.ศ. 2546)
20 มีนาคม – ท่านผู้หญิงเสนีณรงค์ฤทธิ์ (โพยม สนิทวงศ์ ณ อยุธยา) อดีตนางพระกำนัล (อนิจกรรม พ.ศ. 2552)
27 มีนาคม – เจ้าวงศ์จันทร์ คชเสนี พระราชวงศ์เชียงใหม่ (พิราลัย พ.ศ. 2540)
ผู้เกิด > เมษายน

5 เมษายน – สัญญา ธรรมศักดิ์ นายกรัฐมนตรีไทยคนที่ 12 (อสัญกรรม พ.ศ. 2545)
12 เมษายน – พระมงคลวราจารย์ (เชิญ ปุญฺญสิริ) เจ้าอาวาสวัดโคกทอง (มรณภาพ พ.ศ. 2543)
14 เมษายน – ล้วน เวกชาลิกานน อดีตสมาชิกสภาผู้แทนราษฎรจังหวัดนครปฐม (ถึงแก่กรรม พ.ศ. 2525)
ผู้เกิด > พฤษภาคม

14 พฤษภาคม – พึ่ง ศรีจันทร์ ประธานสภาผู้แทนราษฎรคนที่ 7 (อนิจกรรม พ.ศ. 2535)
15 พฤษภาคม – โชติ แพร่พันธุ์ (เจ้าอินทรเดช เทพวงศ์; ยาขอบ) ผู้สืบสกุลเจ้าผู้ครองนครแพร่ (พิราลัย พ.ศ. 2499)
22 พฤษภาคม – หม่อมเจ้าครรชิตพล อาภากร ผู้บัญชาการทหารเรือคนที่ 9 (สิ้นชีพิตักษัย พ.ศ. 2509)
ผู้เกิด > มิถุนายน

2 มิถุนายน – เสริม วินิจฉัยกุล รัฐมนตรีว่าการกระทรวงการคลังคนที่ 20 (อสัญกรรม พ.ศ. 2528)
10 มิถุนายน – มนัส จรรยงค์ นักเขียน (เสียชีวิต พ.ศ. 2508)
ผู้เกิด > กรกฎาคม

1 กรกฎาคม – แถบ นีละนิธิ อธิการบดีจุฬาลงกรณ์มหาวิทยาลัยคนที่ 8 (อนิจกรรม พ.ศ. 2523)
25 กรกฎาคม – พระวรวงศ์เธอ พระองค์เจ้ารำไพประภา พระอนุวงศ์ (สิ้นพระชนม์ พ.ศ. 2522)
ผู้เกิด > สิงหาคม

15 สิงหาคม – เทียม ไชยนันทน์ รัฐมนตรีว่าการกระทรวงยุติธรรมคนที่ 21 (อนิจกรรม พ.ศ. 2540)
ผู้เกิด > กันยายน

16 กันยายน – คลุ้ม วัชโรบล ราชบัณฑิต (อนิจกรรม พ.ศ. 2530)
24 กันยายน – เทวาประสิทธิ์ พาทยโกศล นักดนตรีไทย (เสียชีวิต พ.ศ. 2516)
ผู้เกิด > ตุลาคม

7 ตุลาคม – ใหญ่ ศวิตชาติ รัฐมนตรีว่าการกระทรวงยุติธรรมคนที่ 22 (อนิจกรรม พ.ศ. 2525)
13 ตุลาคม – ไสว หัพนานนท์ นักการเมือง (เสียชีวิต พ.ศ. 2558)
17 ตุลาคม – พระครูนนทศีลวัตร (เป้า ทีปโก) เจ้าคณะอำเภอปากเกร็ด (มรณภาพ พ.ศ. 2523)
20 ตุลาคม – ธนิต อยู่โพธิ์ ผู้อำนวยการมหาวิทยาลัยศิลปากรคนที่ 4 (อนิจกรรม พ.ศ. 2547)
31 ตุลาคม – สุวิชช พันธเศรษฐ อดีตรัฐมนตรี (อนิจกรรม พ.ศ. 2525)
ผู้เกิด > พฤศจิกายน

15 พฤศจิกายน – คล้าย ละอองมณี รัฐมนตรีว่าการกระทรวงสาธารณสุขคนที่ 18 (อนิจกรรม พ.ศ. 2528)
29 พฤศจิกายน – สุด แสงวิเชียร อดีตสมาชิกสภานิติบัญญัติแห่งชาติ (อนิจกรรม พ.ศ. 2538)
ผู้เกิด > ธันวาคม

15 ธันวาคม
ถวิล สุนทรศารทูล รัฐมนตรีช่วยว่าการกระทรวงมหาดไทยคนที่ 20 (อนิจกรรม พ.ศ. 2519)
บุญส่ง เลขะกุล นักอนุรักษ์ทรัพยากรธรรมชาติ (อนิจกรรม พ.ศ. 2535)
ผู้เกิด > ไม่ทราบวัน

จำรัส สุวคนธ์ นักแสดง (เสียชีวิต พ.ศ. 2487)
เจ้าบุญเลิศ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ (พิราลัย พ.ศ. 2520)
พลอย เลี้ยงประเสริฐ นักมวยไทย (ไม่ทราบปีเสียชีวิต)
ผู้เสียชีวิต > เมษายน

15 เมษายน – พระเจ้าบรมวงศ์เธอ กรมหมื่นมหิศรราชหฤทัย เสนาบดีกระทรวงพระคลังมหาสมบัติคนที่ 5 (ประสูติ พ.ศ. 2409)
ผู้เสียชีวิต > กรกฎาคม

4 กรกฎาคม – พระเจ้าบรมวงศ์เธอ พระองค์เจ้าประสานศรีใส พระบรมวงศ์ (ประสูติ พ.ศ. 2408)
ผู้เสียชีวิต > กันยายน

13 กันยายน – พระเจ้าราชวรวงศ์เธอ พระองค์เจ้าจำเริญ พระบรมวงศ์ (ประสูติ พ.ศ. 2393)
25 กันยายน – พระเจ้าราชวรวงศ์เธอ กรมหมื่นจรัสพรปฏิภาณ อดีตอธิบดีผู้พิพากษา (ประสูติ พ.ศ. 2400)
ผู้เสียชีวิต > ตุลาคม

14 ตุลาคม – พระยาประชากิจกรจักร์ (แช่ม บุนนาค) อดีตกรรมการศาลฎีกา (ไม่ทราบปีเกิด)
ผู้เสียชีวิต > พฤศจิกายน

2 พฤศจิกายน – เจ้าพระยาสุธรรมมนตรี (พร้อม ณ นคร) อดีตจางวางเมืองนครศรีธรรมราช (เกิด พ.ศ. 2385)
17 พฤศจิกายน – พระอธิการเนียม ธมฺมโชติ เจ้าอาวาสวัดน้อย (เกิด พ.ศ. 2370)
ผู้เสียชีวิต > ธันวาคม

1 ธันวาคม – พระเจ้าบรมวงศ์เธอ กรมหลวงวรเสรฐสุดา พระบรมวงศ์ (ประสูติ พ.ศ. 2371)
12 ธันวาคม – หม่อมเจ้าพระธรรมุณหิศธาดา (สีขเรศ วุฑฺฒิสฺสโร) พระราชาคณะ (ประสูติ พ.ศ. 2381)
แฟนผม! เป็นจิ้งจอกครับ

| แฟนผม! เป็นจิ้งจอกครับ |
| --- | --- |

เขียนโดย: ฮง จองอึน และ ฮง มีรัน
กำกับโดย: บู ซองชอล
แสดงนำ: อี ซึง-กี   ซิน มินอา   โน มินอู  พัค ซูจิน
ประเทศแหล่งกำเนิด:  เกาหลีใต้
จำนวนตอน: 16
การผลิต
ผู้อำนวยการผลิต: ชเว มุนซอก
ผู้อำนวยการสร้าง: ควอน ฮยอกชัน
ความยาวตอน: วันพุธ และพฤหัสบดี เวลา 21.55 น. (ในเกาหลีใต้)
ออกอากาศ
เครือข่าย: สถานีโทรทัศน์SBS
ออกอากาศ: 11 สิงหาคม พ.ศ. 2553 – 30 กันยายน พ.ศ. 2553
แฟนผม! เป็นจิ้งจอกครับ (ฮันกึล:내 여자친구는 구미호, แน ยอจาชินกูนึน กูมิโฮ; อังกฤษ:My Girlfriend Is a Nine-Tailed Fox) เป็นละครโทรทัศน์แนวโรแมนติกคอมเมดี้ และแฟนตาซี เขียนโดยสองพี่น้องตระกูลฮง คือฮง จองอึน และฮง มีรัน ซึ่งโด่งดังจากผลงานหลายเรื่อง เช่น My girl และ You are Beautifull เป็นต้น กำกับโดยบู ซองชอล ออกอากาศทางสถานีโทรทัศน์ SBS ต่อจากเรื่อง Bad guy  ทุกวันพุธและพฤหัสบดี เวลา 21.55 น. ตั้งแต่วันพุธที่ 11 สิงหาคม ถึงวันพฤหัสบดีที่ 30 กันยายน พ.ศ. 2553 มีความยาว 16 ตอน ส่วนในประเทศไทยออกอากาศทางสถานีโทรทัศน์สีกองทัพบกช่อง 7 ทุกวันพุธถึงวันศุกร์ เริ่มตั้งแต่วันพุธที่ 30 ตุลาคม 2556 เวลา 08.30 - 10.00 น.
ละครเรื่องนี้ได้รับความนิยมเป็นอย่างมากในเกาหลี และยังได้ออกอากาศในประเทศญี่ปุ่น จีน ไต้หวัน อินโดนีเซีย และฟิลิปปินส์ด้วย โดยนักแสดงนำทั้ง อี ซึงกี และซิน มินอา ได้รับรางวัล Excellence in Acting , Best Couple Award และ Top 10 Stars Award ในปี 2010
เนื้อเรื่องย่อ

กูมิโฮเป็นจิ้งจอกเก้าหางที่มีความปรารถนาอย่างแรงกล้าที่จะเป็นมนุษย์ เธอลงมาที่โลกมนุษย์ ผู้ชายทุกคนที่เห็นเธอต่างตกตะลึงและหลงใหลในความงามจนไม่เป็นอันทำอะไร ได้แต่ติดตามกูมิโฮทั้งวัน ทำให้ผู้หญิงในเมืองต่างวุ่นวาย เพียงไม่นานก็เกิดข่าวลือกันว่าถ้าเธอกินตับผู้ชายครบ 100 คนเธอจะกลายเป็นมนุษย์ พวกผู้หญิงจึงพากันไปหาคุณยายสามเพื่อขอความช่วยเหลือ คุณยายสามจึงตัดหางของเธอทิ้งทั้ง 9 หางและกักขังเธอไว้ในรูปภาพเพื่อไม่ให้เธอออกมาที่โลกอีก
500 ปีผ่านไป ชา แทอุง หลานชายเศรษฐีที่ใช้ชีวิตอย่างไม่มีแก่นสาร หลบหนีปู่ของเขาหลงทางไปที่วัดจนพบกับเสียงประหลาด เขาถูกกูมิโฮบังคับให้วาดหางของสุนัขจิ้งจอกในรูปภาพจนครบเก้าหาง ทำให้กูมิโฮหลุดออกมาจากรูปภาพได้ เธอคอยติดตามแทอุงไปทุกที่ จนทั้งคู่เข้ามาอาศัยอยู่ในบ้านเดียว เธอได้พบหมอดงจูผู้ที่คอยช่วยเหลือทุกเรื่องรวมถึงเรื่องที่จะทำให้เธอกลายเป็นมนุษย์ได้อย่างสมบูรณ์ โดยที่กูมิโฮต้องนำลูกปัดที่อยู่ในตัวของเธอไว้ในตัวของแทอุงและให้เขาเก็บรักษาไว้จนครบ 100 วัน แต่แล้วกูมิโฮต้องเจออุปสรรคขัดขวางมากมาย ทั้งหมอดงจูที่ไม่ต้องการปล่อยเธอไป และฮเยอิน แฟนสาวของแทอุงที่ล่วงรู้ความลับของเธอ จนในที่สุดเหตุการณ์ก็กลับพลิกผันไป
นักแสดง

อี ซึง-กี แสดงเป็น ชา แทอุง
ซิน มินอา แสดงเป็น กูมิโฮ
โน มินอู แสดงเป็น พัค ดงจู
พัค ซูจิน แสดงเป็น อึน ฮเยอิน
ซอง ดงอิล แสดงเป็น บัน ดูฮง
ยุน ยูซอน แสดงเป็น ชา มินซุก
บยอน ฮีบง แสดงเป็น ชา พุง
คิม โฮชาง แสดงเป็น คิม บยองซู
ฮโยมิน แสดงเป็น บัน ซอนนยอ
เพลงประกอบ

Losing my mind (정신이 나갔었나봐) - อี ซึง-กี
Fox rain (여우비) - อี ซอนฮี
The person I will love (내가 사랑할 사람) - อี ซึลบี
Ooh Lala (울랄라) - คิม กอนโม
Two as one (둘이 하나) - Lyn
Sha la la (샤랄라) - ซิน มินอา
Trap (덫) - โน มินอู
Look at me (나를 바라봐) - พัค บง
I can give you all (다 줄 수 있어) - ซิน มินอา
Fox rain (여우비) (Acoustic ver.) - อี ซอนฮี
Starting now I love you (지금부터 사랑해) - อี ซึง-กี
แหล่งข้อมูลอื่น

여자친구는 구미호 My Gumiho SBS TV เว็บไซต์ทางการจาก SBS TV
SBS≈My Girlfriend is a Nine-Tailed Fox≈2010[ลิงก์เสีย] My girlfriend is a nine-tailed fox @ Popcornfor2
เรื่องย่อ My Girlfriend is a Gumiho  เก็บถาวร 2013-11-24 ที่ เวย์แบ็กแมชชีน My Girlfriend is a Nine-Tailed Fox /My Girlfriend is a Gumiho/내 여자친구는 구미호 / Nae Yeojachinguneun Gumiho
แยกวัดตึก

| --- | --- |


ชื่ออักษรไทย: วัดตึก
ชื่ออักษรโรมัน: Wat Tuek
รหัสทางแยก: N125 (ESRI), 050 (กทม.)
ที่ตั้ง: แขวงสัมพันธวงศ์ และ แขวงจักรวรรดิ เขตสัมพันธวงศ์ กรุงเทพมหานคร
ทิศทางการจราจร
↑: ถนนเยาวราช » แยกเมอร์รี่คิงส์ (แยกวังบูรพา)
→: ถนนจักรวรรดิ » แยกเอส. เอ. บี.
↓: ถนนเยาวราช » แยกราชวงศ์
←: ถนนจักรวรรดิ » สะพานพระปกเกล้า
แยกวัดตึก (อักษรโรมัน: Wat Tuek Intersection) เป็นทางแยกแห่งหนึ่ง ในแขวงสัมพันธวงศ์ และแขวงจักรวรรดิ เขตสัมพันธวงศ์ กรุงเทพมหานคร เป็นสี่แยกตัดกันระหว่างถนนเยาวราชกับถนนจักรวรรดิ ถือได้ว่าเป็นส่วนปลายของถนนเยาวราช
ชื่อ "วัดตึก" ของทางแยกได้มาจากชื่อของวัดชัยชนะสงคราม หรือที่เคยเรียกกันว่า วัดตึก ซึ่งเดิมเคยเป็นบ้านของเจ้าพระยาบดินทรเดชา (สิงห์ สิงหเสนี) ซึ่งตัวอาคารเดิมนั้นส่วนใหญ่เป็นตึก เมื่อถวายที่ให้สร้างเป็นวัด ผู้คนจึงนิยมเรียกขานกันว่า วัดตึก ซึ่งตั้งอยู่ใกล้กับทางแยก
ถนนจักรวรรดิจากแยกวัดตึก เป็นการจราจรแบบทางเดียวไปสิ้นสุดที่เชิงสะพานพระปกเกล้าที่ข้ามแม่น้ำเจ้าพระยาไปยังฝั่งธนบุรี และเป็นจุดตัดระหว่างพื้นที่แขวงจักรวรรดิ เขตสัมพันธวงศ์ กับพื้นที่แขวงวังบูรพาภิรมย์ เขตพระนคร อีกด้วย
ปัจจุบัน บริเวณแยกวัดตึกเป็นที่ตั้งของร้านขายยาสมุนไพรทั้งแผนจีนและแผนไทย ที่มีประวัติเก่าแก่ยาวนานมากกว่า 100 ปี   และบริเวณเวิ้งนาครเขษมด้านถนนเยาวราช ที่มุ่งหน้าไปยังสะพานภาณุพันธ์ ยังปรากฏป้ายรถรางป้ายสุดท้ายของกรุงเทพมหานคร และของประเทศไทยหลงเหลืออยู่ด้วย
สถานที่สำคัญใกล้เคียง

ซอยวานิช 1 (สำเพ็ง, ตรอกหัวเม็ด)
วัดชัยชนะสงคราม (วัดตึก)
คลองถม
เวิ้งนาครเขษม
วัดจักรวรรดิราชาวาสวรมหาวิหาร (วัดสามปลื้ม)
วัดบพิตรพิมุขวรวิหาร (วัดเชิงเลน, วัดตีนเลน)
มหาวิทยาลัยเทคโนโลยีราชมงคลรัตนโกสินทร์ วิทยาเขตบพิตรพิมุข จักรวรรดิ
สถานีตำรวจนครบาลจักรวรรดิ (สน.จักรวรรดิ)
โมโน เน็กซ์

| --- | --- |

ประเภท: บริษัทมหาชน SET:MONO 
อุตสาหกรรม: สื่อและบันเทิง
ก่อตั้ง: พ.ศ. 2542 (25 ปี)
ผู้ก่อตั้ง: พิชญ์ โพธารามิก
สำนักงานใหญ่: 29/9 หมู่ที่ 4 ถนนชัยพฤกษ์ ตำบลบางพลับ อำเภอปากเกร็ด จังหวัดนนทบุรี 11120
บุคลากรหลัก: นวมินทร์ ประสพเนตร ประธานกรรมการ
รายได้: 2,076 ล้านบาท (ข้อมูลปี พ.ศ. 2559)
รายได้สุทธิ: -249 ล้านบาท (ข้อมูลปี พ.ศ. 2559)
เว็บไซต์: www.mono.co.th
บริษัท โมโน เน็กซ์ จำกัด (มหาชน) (อังกฤษ: Mono Next Public Company Limited; ชื่อเดิม: บริษัท โมโน เทคโนโลยี จำกัด (มหาชน) (อังกฤษ: Mono Technology Public Company Limited); ชื่อย่อ: MONO) หรือรู้จักกันในนาม “โมโน กรุ๊ป” (อังกฤษ: Mono Group) เป็นบริษัทแม่ ซึ่งเป็นผู้นำในการสร้างสรรค์การให้บริการข้อมูลและความบันเทิงแบบครบวงจร (อังกฤษ: Entertainment Content Creator) ก่อตั้งขึ้นโดย พิชญ์ โพธารามิก เพื่อดำเนินธุรกิจสื่อการให้บริการข้อมูล และความบันเทิง ได้แก่ ธุรกิจบริการเสริมบนโทรศัพท์เคลื่อนที่ ธุรกิจสื่ออินเทอร์เน็ต ธุรกิจสื่อสิ่งพิมพ์ ธุรกิจสื่อทีวี ธุรกิจสื่อวิทยุ ธุรกิจเพลง และธุรกิจภาพยนตร์ มีสำนักงานตั้งอยู่ที่ Mono29 Studio เลขที่ 29/9 หมู่ที่ 4 ถนนชัยพฤกษ์ ตำบลบางพลับอำเภอปากเกร็ด จังหวัดนนทบุรี 11120 เข้าจดทะเบียนในตลาดหลักทรัพย์ เอ็ม เอ ไอ (mai) เมื่อวันที่ 6 มิถุนายน พ.ศ. 2556 และย้ายหลักทรัพย์เข้าตลาดหลักทรัพย์แห่งประเทศไทย (SET) เมื่อวันที่ 29 มกราคม พ.ศ. 2558
เดือนธันวาคม พ.ศ. 2556 บริษัท โมโน บรอดคาซท์ จำกัด ซึ่งเป็นบริษัทย่อย ได้เข้าร่วมการประมูลทีวีดิจิทัล และได้รับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิทัล ประเภทบริการทางธุรกิจระดับชาติ ในหมวดหมู่ทั่วไป ความละเอียดมาตรฐาน (SD) และดำเนินการออกอากาศในนามสถานีโทรทัศน์ MONO29 โดยเป็นที่รู้จักมากขึ้นจากจุดยืน "หนังดี ซีรีส์ดัง" จากต่างประเทศที่ทำให้ได้รับความนิยมมากขึ้นเรื่อย ๆ และทำให้บริษัทแม่และบริษัทอื่น ๆ ในเครือในรับความสนใจไปด้วย
ในวันที่ 22 มิถุนายน พ.ศ. 2563 ทางบริษัทได้เปลี่ยนชื่อบริษัท จากบริษัท โมโน เทคโนโลยี จำกัด (มหาชน) เป็น บริษัท โมโน เน็กซ์ จำกัด (มหาชน) โดยได้มีการเสนอวาระดังกล่าวเข้าที่ประชุมคณะกรรมการบริษัท เพื่อนำเข้าที่ประชุมผู้ถือหุ้นในวันที่ 10 สิงหาคม พ.ศ. 2563 เพื่อให้สอดคล้องกับลักษณะของธุรกิจที่แท้จริงขององค์กรในปัจจุบันที่มีความเชี่ยวชาญในด้านบันเทิง ภาพยนตร์ และซีรีส์ ทั้งไทยและต่างประเทศ และในสัปดาห์ต่อมาได้มีการย้ายอาคารสำนักงานจากอาคารจัสมิน ไปยัง โมโน 29 สตูดิโอ (ปัจจุบันมีชื่อว่า อาคารสำนักงานโมโน เน็กซ์) เลขที่ 29/9 หมู่ที่ 4 ถนนชัยพฤกษ์ ตำบลบางพลับ อำเภอปากเกร็ด จังหวัดนนทบุรี 11120 และได้ปรับเปลี่ยนการทำงาน มาเป็นในรูปแบบสำนักงานเคลื่อนที่ ซึ่งทางบริษัทฯ มีการเตรียมการไว้ประมาณ 1-2 ปีแล้ว เพียงแต่รอจังหวะที่เหมาะสม ร่วมทั้งปรับรูปแบบธุรกิจบริษัท เน้นธุรกิจที่มีศักยภาพทำกำไรต่อไป ได้แก่ Mono29 MonoMax และยุติธุรกิจบางส่วนที่ไม่ทำกำไรเพื่อลดต้นทุนให้สามารถทำธุรกิจต่อไปได้ดีผ่านวิกฤติต่างๆ ธุรกิจที่ยุติไปได้แก่ เช่น สิ่งพิมพ์ เพลง ผลิตภาพยนตร์​(ในชื่อ ที โมเมนต์)​และบาสเก็ตบอล
และในวันที่ 21 สิงหาคม ปีเดียวกัน ได้มีการประกาศชื่อบริษัทใหม่ คือ บริษัท โมโน เน็กซ์ จำกัด (มหาชน) โดยไม่ได้เปลี่ยนแปลงชื่อย่อ มีผลเมื่อวันที่ 26 สิงหาคม ปีเดียวกัน
ผู้ถือหุ้นรายใหญ่

ข้อมูล ณ วันที่ 25 สิงหาคม 2565 (แสดงเพียง 5 อันดับแรก)
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นายพิชญ์ โพธารามิก | 2,004,000,000 | 57.73% |
| 2 | นายนิพนธ์ ลีละศิธร | 55,250,000 | 1.59% |
| 3 | นายสันติ โกวิทจินดาชัย | 50,000,000 | 1.44% |
| 4 | นายโสรัชย์ อัศวะประภา | 40,000,000 | 1.15% |
| 5 | นายชัยรัตน์ โกวิทจินดาชัย | 29,315,000 | 0.84% |
ผลิตภัณฑ์ในเครือโมโน

ธุรกิจบันเทิง อินเตอร์เน็ท (entertainment & Internet)
เว็บไซต์ เอ็มไทย และเว็บไซต์ Horolive
นิตยสาร และเว็บไซต์ Gossipstar (ยุติธุรกิจส่วนนี้ไป เมื่อปี 2563)
นิตยสาร Alure (ยุติธุรกิจส่วนนี้ไป เมื่อปี 2563)
นิตยสาร Rush (ยุติธุรกิจส่วนนี้ไป เมื่อปี 2563)
นิตยสาร และเว็บไซต์ Campus Star (ยุติธุรกิจส่วนนี้ไป เมื่อปี 2563)
พ็อคเก็ตบุค ภายใต้สำนักพิมพ์ Her Publishing, Move Publishing, Horolive Publishing, Geek Publishing, Maxx Publishing (ยุติธุรกิจส่วนนี้ไป ปี 2563)
ร้านหนังสือ และนิตยสารออนไลน์ MBookStore (ยุติธุรกิจส่วนนี้ไป ปี 2563)
ธุรกิจตอบรับข่าวสาร (subscription)
บริการวิดีโอสตรีมมิ่ง Monomax.me เก็บถาวร 2024-05-09 ที่ เวย์แบ็กแมชชีน
บริการข่าวสารต่างๆ ภายใต้ Mono-Mobile (ยุติธุรกิจส่วนนี้ไป เมื่อปี 2563)
แอพพลิชั่นดูดวง Horolive (เดิมชื่อ Neptune)
ธุรกิจสื่อโทรทัศน์
สถานีโทรทัศน์ระบบดิจิทัล โมโน 29
สถานีโทรทัศน์ดาวเทียม โมโน29 พลัส
รับผลิตรายการโทรทัศน์ให้กับ ระบบเคเบิลทีวีของ 3BB GigaTV
ธุรกิจสื่อวิทยุ (ยุติธุรกิจส่วนนี้ไป เมื่อปี 2563)
สถานีวิทยุ Mono Fresh 91.5 FM และการจัดคอนเสิร์ต
ธุรกิจเนื้อหา (content)
ผลิตซีรีส์และภาพยนตร์ไทย Mono Original
นำเข้าภาพยนตร์ต่างประเทศ โมโน ฟิล์ม
ผลิตภาพยนตร์ไทย โดย ที โมเมนต์ (ยุติธุรกิจส่วนนี้ไป เมื่อปี 2562)
ธุรกิจเพลง โมโนมิวสิก (ยุติธุรกิจส่วนนี้ไป เมื่อปี 2563)
ธุรกิจกีฬา บาสเก็ตบอล Mono Sports Entertainment ซึ่งจัดการแข่งขัน Thailand's Basketball League (TBL) และสนับสนุนทีมบาสเก็ตบอล โมโน แวมไพร์ และ โมโน ทิวไผ่งาม (ยุติธุรกิจส่วนนี้ไป เมื่อปี 2563)
เกมสำหรับโทรศัพท์มือถือ (ยุติธุรกิจส่วนนี้ไป ปี 2563)
การค้าออนไลน์
จองโรงแรมออนไลน์ Hotelsthailand.com (ยุติธุรกิจส่วนนี้ไป เมื่อปี 2562)
ธุรกิจขายสินค้า
29 Shopping (ยุติธุรกิจส่วนนี้ไป เมื่อปี 2567)
ธุรกิจเพลง อีทูไนน์ มิวสิก ไอเดนติตี้
แหล่งข้อมูลอื่น

เว็บไซต์ทางการ กลุ่มบริษัทโมโน
เว็บไซต์ทางการ แคมปัส สตาร์
เว็บไซต์ทางการ เอ็มไทย ดอตคอม
ประเทศไทยใน พ.ศ. 2435

เหตุการณ์ที่เกิดขึ้นใน พ.ศ. 2435 (ค.ศ. 1892) ในประเทศไทย เป็นปีที่ 111 แห่งกรุงรัตนโกสินทร์ และเป็นปีที่ 25 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี ร.ศ. 110 (1 มกราคม - 31 มีนาคม) และ 111 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
สมุหนายก: เจ้าพระยารัตนบดินทร์ (จนถึง ?)
สมุหพระกลาโหม: เจ้าพระยาพลเทพ
เหตุการณ์

1 เมษายน - สยามประกาศตั้งกระทรวง 12 กระทรวงคือ กระทรวงมหาดไทย กระทรวงกลาโหม กระทรวงนครบาล กระทรวงวัง กระทรวงเกษตรพานิชการ กระทรวงการต่างประเทศ กระทรวงพระคลัง กระทรวงยุทธนาธิการ กระทรวงยุติธรรม กระทรวงธรรมการ กระทรวงโยธาธิการ กระทรวงมุรธาธร และเลิกตำแหน่งสมุหนายก
3 เมษายน - ลดฐานะกระทรวงยุทธนาธิการเป็นกรมยุทธนาธิการ
21 กันยายน - ออกหนังสือพิมพ์ยุทธโกษฉบับแรก
23 ธันวาคม -  อังกฤษประกาศจุดยืนของตนต่อฝรั่งเศสว่าจะไม่ขยายอิทธิพลไปไกลกว่าแม่น้ำโขง
14 มีนาคม - ม. ปาวี เรียกร้องให้สยามถอนตัวออกจากฝั่งซ้ายแม่น้ำโขง
31 มีนาคม - ทหารฝรั่งเศสรุกล้ำด่านสยามในดินแดนฝั่งซ้ายแม่น้ำโขงเป็นครั้งแรกทำให้มีกรณี ร.ศ. 112 ตามมา
27 ตุลาคม- ไทยเสีย 	ดินแดนฝั่งซ้ายแม่น้ำสาละวิน (5 เมืองเงี้ยว และ13 เมืองกะเหรี่ยง) ให้กับ อังกฤษ  ตรงกับสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ ๕)
ผู้เกิด > มกราคม

1 มกราคม – สมเด็จพระมหิตลาธิเบศร อดุลยเดชวิกรม พระบรมราชชนก อดีตอธิบดีกรมมหาวิทยาลัย (สวรรคต พ.ศ. 2472)
ผู้เกิด > กุมภาพันธ์

15 กุมภาพันธ์
คุณหญิงจินดารักษ์ (เสมอใจ สวัสดิ์-ชูโต) นักเขียน (อนิจกรรม พ.ศ. 2521)
เจ้าจอมแส พระสนมในรัชกาลที่ 5 (อนิจกรรม พ.ศ. 2521)
16 กุมภาพันธ์ – หม่อมเจ้ารัชฎาภิเศก โสณกุล ปลัดกระทรวงศึกษาธิการคนที่ 3 (สิ้นชีพิตักษัย พ.ศ. 2492)
21 กุมภาพันธ์ – พระเจ้าบรมวงศ์เธอ พระองค์เจ้าอนุสรณ์ศิริประสาธน์ พระบรมวงศ์ (สิ้นพระชนม์ พ.ศ. 2443)
ผู้เกิด > มีนาคม

10 มีนาคม – พระเจ้าวรวงศ์เธอ พระองค์เจ้าเฉลิมเขตรมงคล พระบรมวงศ์ (สิ้นพระชนม์ พ.ศ. 2500)
24 มีนาคม – พระประจนปัจจนึก (พุก มหาดิลก) ประธานรัฐสภาคนที่ 7 (อสัญกรรม พ.ศ. 2513)
30 มีนาคม – พระเจ้าบรมวงศ์เธอ พระองค์เจ้าลวาดวรองค์ พระบรมวงศ์ (สิ้นพระชนม์ พ.ศ. 2436)
ผู้เกิด > เมษายน

11 เมษายน – พระครูนิสิตคุณากร (กัน คงฺครตโน) เจ้าคณะตำบลพยุหะ (มรณภาพ พ.ศ. 2513)
ผู้เกิด > กรกฎาคม

5 กรกฎาคม – สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ผู้บัญชาการโรงเรียนเพาะช่างคนที่ 1 (สิ้นพระชนม์ พ.ศ. 2466)
26 กรกฎาคม – พระอธิการดี ฉนฺโน เจ้าอาวาสวัดป่าสุนทราราม (มรณภาพ พ.ศ. 2502)
ผู้เกิด > สิงหาคม

3 สิงหาคม – หม่อมเจ้าทองเติม ทองแถม ผู้ว่าราชการจังหวัดประจวบคีรีขันธ์คนที่ 8 (สิ้นชีพิตักษัย พ.ศ. 2506)
12 สิงหาคม – พระยาทรงสุรเดช (เทพ พันธุมเสน) อดีตรัฐมนตรี (อสัญกรรม พ.ศ. 2504)
25 สิงหาคม – พระยาบริรักษ์เวชชการ (ไล่ฮวด ติตติรานนท์) รัฐมนตรีว่าการกระทรวงสาธารณสุขคนที่ 11 (อสัญกรรม พ.ศ. 2511)
ผู้เกิด > กันยายน

6 กันยายน – ชิต บุรทัต นักเขียน (เสียชีวิต พ.ศ. 2485)
15 กันยายน
ศิลป พีระศรี (กอร์ราโด เฟโรชี) ผู้ก่อตั้งมหาวิทยาลัยศิลปากร (อนิจกรรม พ.ศ. 2505)
หม่อมเอลีซาเบท รังสิต ณ อยุธยา หม่อมในกรมพระยาชัยนาทนเรนทร (อสัญกรรม พ.ศ. 2516)
ผู้เกิด > ตุลาคม

25 ตุลาคม – พระเจ้าวรวงศ์เธอ พระองค์เจ้าวัลลภาเทวี อดีตพระคู่หมั้นในรัชกาลที่ 6 (สิ้นพระชนม์ พ.ศ. 2494)
ผู้เกิด > พฤศจิกายน

23 พฤศจิกายน – หลวงไพเราะเสียงซอ (อุ่น ดูรยะชีวิน) นักดนตรีไทย (ถึงแก่กรรม พ.ศ. 2518)
ผู้เกิด > ธันวาคม

22 ธันวาคม – พระหลวงบรรณสารประสิทธิ์ (สิทธิ ปรฺณสาโร) ผู้ว่าราชการจังหวัดอ่างทองคนที่ 17 (มรณภาพ พ.ศ. 2513)
ผู้เกิด > ไม่ทราบวัน

พระยาวิกรมรัตนสุภาษ (ชม ศุขะวณิช) ประธานศาลฎีกาคนที่ 9 (อสัญกรรม พ.ศ. 2503)
หลวงจีนป่วยพวง แซ่โค้ว หลวงจีน (มรณภาพ พ.ศ. 2510)
เจ้าจอมแก้ว พระสนมในรัชกาลที่ 5 (อนิจกรรม พ.ศ. 2521)
ผู้เสียชีวิต > กุมภาพันธ์

21 กุมภาพันธ์ – พระเจ้าบรมวงศ์เธอ พระองค์เจ้าวิมลนาคนพีสี พระบรมวงศ์ (ประสูติ พ.ศ. 2432)
ไม่ทราบวัน – พระยาอนุกูลสยามกิจ (ตันกิมเจ๋ง) กงสุลสยามประจำสิงคโปร์ (เกิด พ.ศ. 2372)
ผู้เสียชีวิต > เมษายน

1 เมษายน – พระเจ้าบรมวงศ์เธอ กรมขุนเจริญผลภูลสวัสดิ์ ผู้กำกับคลังพิมานอากาศ (ประสูติ พ.ศ. 2370)
2 เมษายน – พระเจ้าราชวรวงศ์เธอ พระองค์เจ้านันทวัน พระบรมวงศ์ (ประสูติ พ.ศ. 2396)
ผู้เสียชีวิต > พฤษภาคม

28 พฤษภาคม – เจ้าอนันตวรฤทธิเดช เจ้าผู้ครองนครน่านพระองค์ที่ 12 (ประสูติ พ.ศ. 2348)
ผู้เสียชีวิต > กรกฎาคม

17 กรกฏาคม – พระสัมพันธวงศ์เธอ พระองค์เจ้าพื้นพงศ์ประยุรวงศ์สนิท พระอนุวงศ์ (ประสูติ พ.ศ. 2378)
ผู้เสียชีวิต > กันยายน

13 กันยายน – พระเจ้าบรมวงศ์เธอ พระองค์เจ้าบรรจบเบญจมา พระบรมวงศ์ (ประสูติ พ.ศ. 2404)
21 กันยายน – พระเจ้าบรมวงศ์เธอ พระองค์เจ้าอิศริยาภรณ์ พระบรมวงศ์ (ประสูติ พ.ศ. 2431)
28 กันยายน – สมเด็จพระมหาสมณเจ้า กรมพระยาปวเรศวริยาลงกรณ์ สมเด็จพระสังฆราชพระองค์ที่ 8 แห่งกรุงรัตนโกสินทร์ (ประสูติ พ.ศ. 2352)
ผู้เสียชีวิต > ไม่ทราบวัน

เจ้าพระยาคทาธรธรณินทร์ (เยีย อภัยวงศ์) ผู้สำเร็จราชการเมืองพระตะบองคนที่ 7 (ไม่ทราบปีเกิด)
ประเทศไทยใน พ.ศ. 2427

เหตุการณ์ที่เกิดขึ้นใน พ.ศ. 2427 (ค.ศ. 1884) ในประเทศไทย เป็นปีที่ 103 แห่งกรุงรัตนโกสินทร์ และเป็นปีที่ 17 ในรัชสมัยของพระบาทสมเด็จพระจุลจอมเกล้าเจ้าอยู่หัว และนับเป็นปี จ.ศ. 1245 (1 มกราคม - 26 มีนาคม) และ 1246 (27 มีนาคม - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว
กรมพระราชวังบวรสถานมงคล: กรมพระราชวังบวรสถานมงคล
สมุหนายก: สมเด็จพระเจ้าบรมวงศ์เธอ เจ้าฟ้ามหามาลา กรมพระบำราบปรปักษ์
สมุหพระกลาโหม: เจ้าพระยาสุรวงษ์ไวยวัฒน์
เหตุการณ์ > มิถุนายน

26 มิถุนายน – ราชกิจจานุเบกษาประกาศพระราชบัญญัติเกี่ยวกับที่ดินที่สวนคาบเกี่ยวกัน (ประกาศภายหลังวันที่ 28 ธันวาคม)
เหตุการณ์ > ธันวาคม

24–26 ธันวาคม – พระราชพิธีโสกัณฑ์ พระเจ้าลูกยาเธอ พระองค์เจ้ากิติยากรวรลักษณ์ พระเจ้าลูกยาเธอ พระองค์เจ้ารพีพัฒนศักดิ์ พระเจ้าลูกยาเธอ พระองค์เจ้าจิรประวัติวรเดช
28 ธันวาคม – หนังสือราชกิจจานุเบกษา ได้ถูกจัดพิมพ์ขึ้นอีกครั้ง หลังจากที่มีการหยุดพิมพ์ไปเป็นเวลานาน โดยได้ออกตีพิมพ์ลงเป็นเล่มที่ 1 วันอาทิตย์ เดือนยี่ ขึ้น 12 ค่ำ ปีวอกฉศก จุลศักราช 1246 และให้มีการจัดพิมพ์ขึ้นในทุก ๆ วันอาทิตย์
เหตุการณ์ > ไม่ทราบวัน

พระบาทสมเด็จพระจุลจอมเกล้าเจ้าอยู่หัวทรงปรึกษากับพระวรวงศ์เธอ พระองค์เจ้าปฤษฎางค์ อัครราชทูตไทยประจำอังกฤษ ซึ่งพระองค์เจ้าปฤษฎางค์ พร้อมเจ้านายและข้าราชการ 11 นาย ได้กราบทูลเสนอให้เปลี่ยนแปลงการปกครองเป็นแบบราชาธิปไตยภายใต้รัฐธรรมนูญ แต่พระองค์ทรงเห็นว่ายังไม่พร้อม แต่ก็โปรดให้ทรงศึกษารูปแบบการปกครองแบบประเทศตะวันตก
ผู้เกิด > กุมภาพันธ์

2 กุมภาพันธ์ – หลวงวิศาลศิลปกรรม (เชื้อ ปัทมจินดา) สถาปนิก (อนิจกรรม พ.ศ. 2525)
ผู้เกิด > มีนาคม

1 มีนาคม – พระธรรมไตรโลกาจารย์ (ยอด อกฺกวํโส) เจ้าคณะจังหวัดนครสวรรค์ (มรณภาพ พ.ศ. 2489)
ผู้เกิด > เมษายน

10 เมษายน – สงวน จูฑะเตมีย์ (หลวงนฤเบศร์มานิต) อดีตผู้สำเร็จราชการแทนพระองค์ในรัชกาลที่ 9 (อสัญกรรม พ.ศ. 2523)
16 เมษายน – สมเด็จพระราชปิตุจฉา เจ้าฟ้าวไลยอลงกรณ์ กรมหลวงเพชรบุรีราชสิรินธร พระบรมวงศ์ (สิ้นพระชนม์ พ.ศ. 2482)
20 เมษายน – พระอธิการพรหม ถาวโร เจ้าอาวาสวัดช่องแค (มรณภาพ พ.ศ. 2518)
ผู้เกิด > พฤษภาคม

3 พฤษภาคม – พระเจ้าบรมวงศ์เธอ กรมหมื่นสรรควิไสยนรบดี เจ้ากรมพลำภัง (สิ้นพระชนม์ พ.ศ. 2456)
5 พฤษภาคม – พระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดา พระบรมวงศ์ (สิ้นพระชนม์ พ.ศ. 2432)
ผู้เกิด > มิถุนายน

2 มิถุนายน – พระรัตนธัชมุนี (แบน คณฺฐาภรโณ) เจ้าคณะจังหวัดนครศรีธรรมราช (มรณภาพ พ.ศ. 2521)
ผู้เกิด > กรกฎาคม

15 กรกฎาคม – พระยามโนปกรณ์นิติธาดา (ก้อน หุตะสิงห์) นายกรัฐมนตรีสยามคนที่ 1 (อสัญกรรม พ.ศ. 2491)
27 กรกฎาคม – พระราชวรวงศ์เธอ พระองค์เจ้ากมุทมาลี พระบรมวงศ์ (สิ้นพระชนม์ พ.ศ. 2454)
29 กรกฎาคม – พระเจ้าบรมวงศ์เธอ กรมหมื่นไชยาศรีสุริโยภาส องคมนตรี (สิ้นพระชนม์ พ.ศ. 2462)
ผู้เกิด > สิงหาคม

17 สิงหาคม – หม่อมเจ้าทองเชื้อธรรมชาติ ทองแถม อดีตอธิบดีกรมทะเบียนการค้า (สิ้นชีพิตักษัย พ.ศ. 2476)
28 สิงหาคม – พระเจ้าบรมวงศ์เธอ พระองค์เจ้าเยาวภาพงศ์สนิท พระบรมวงศ์ (สิ้นพระชนม์ พ.ศ. 2477)
ผู้เกิด > กันยายน

18 กันยายน – พระยาศรีธรรมราช (ทองคำ กาญจนโชติ) อดีตสมุหเทศาภิบาลจังหวัดสงขลา (อนิจกรรม พ.ศ. 2497)
ผู้เกิด > ตุลาคม

3 ตุลาคม – พระราชวรวงศ์เธอ พระองค์เจ้าศรีสุดสวาดิ พระบรมวงศ์ (สิ้นพระชนม์ พ.ศ. 2489)
10 ตุลาคม – พระมงคลเทพมุนี (สด จนฺทสโร) เจ้าอาวาสวัดปากน้ำ ภาษีเจริญ (มรณภาพ พ.ศ. 2502)
23 ตุลาคม – พระวรวงศ์เธอ พระองค์เจ้าทศศิริวงศ์ อดีตแม่ทัพกองทัพน้อยทหารบกที่ 1 (สิ้นพระชนม์ พ.ศ. 2493)